**Kokousaika 26.10.2022 klo 18.00**

**Kokouspaikka Joutsan seurakuntakoti, Jousitie 42 A, Joutsa.**

# Käsiteltävät asiat

# 95 § Kokouksen avaus

# 96 § Kokouksen laillisuus ja päätösvaltaisuus

# 97 § Pöytäkirjantarkastajat

# 98 § Kokouksen työjärjestys

99 § Sähköliittymän ostaminen Tyynelän metsätien tonteille, päätöksen peruminen

100 § Rantatontin ostotarjous Iso-Säynjärven rannasta

101 § Kirkkoherran virantäyttöä koskeva seurakunnan lausunto

102 § Seurakunnan lausunto kapitulille kappalaisen viran haettavaksi julistamisesta

103 § Osa-aikaisen seurakuntapastorin virkaan liittyvä viranhoitopyyntö tuomiokapitulille

104 § Hautausmaksujen ja tilavuokrien hinnaston päivittäminen vuodelle 2023

105 § Puiden poistaminen Leivonmäen hautausmaalta

106 § Kirkollisen esineistön inventointi

# 107 § Muut asiat

108 § Tiedoksi

109 § Kokouksen päättäminen

**Pöytäkirjan nähtävillä olo**

Kokouksen tarkastettu pöytäkirja, johon on liitetty valitusosoitus, pidetään yleisesti nähtävänä Joutsan seurakunnan internetsivuilla 31.10.2022 – 1.12.2022.

**Varapuheenjohtaja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Teuvo Kuitunen varapuh.joht.

**Julkipanotodistus**

Tämä kokouskutsu on julkaistu seurakunnan ilmoitustaululle 21.10.2022

Ilmoitustaulunhoitaja **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Eija Lehtimaa

# 

**Kokousaika**  **26.10.2022 klo 18.00 – 20.45**

**Kokouspaikka Joutsan seurakuntakoti, Jousitie 42 A, Joutsa.**

**Jäsenet** Leppämäki Tuula, puh.joht.

Kuitunen Teuvo, varapj.

Eskelinen Sakari

Långström Sirkka

Majanen Mikko

~~Olkkonen Pirjo~~  Niinikoski Aila

Talja Aarre

~~Temisevä Liisa~~ Fredin Viola

Virtanen Arto

**Muut saapuvilla olleet** Jaakkola Teuvo, kvalt.pj.

Hujanen Pekka, kvalt. varapj.

Nuto Annukka, Leivonmäen kappelin pappi

~~Hannele Kärkkäinen, Luhangan kappelin~~ pappi poissa

Kangas Heikki, hallintojohtaja

**Asiat** §§95 - 109

# Pöytäkirjan allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tuula Leppämäki Heikki Kangas

puheenjohtaja Pöytäkirjanpitäjä

**Pöytäkirjantarkastus** Pöytäkirja on tarkastettu ja todettu kokouksen kulun mukaiseksi. Pöytäkirjan käsittelylehdet on samalla varustettu nimikirjaimillamme

**Tarkastusaika ja – paikka** Kokouksen jälkeen.

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aila Niinikoski Mikko Majanen

Pöytäkirjantarkastaja Pöytäkirjantarkastaja

# Alkuhartaus

# 95 § Kokouksen avaus

Puheenjohtaja avasi kokouksen.

# 96 § Kokouksen laillisuus ja päätösvaltaisuus

Kirkkoneuvoston ohjesäännön § 5:1 mukaisesti kutsu toimitetaan jäsenille viimeistään viisi päivää ennen kokousta. Kokouskutsu on lähetetty sähköpostilla kirkkoneuvoston jäsenille 21.10.2022 ja laitettu kirkkoherranviraston ilmoitustaululle 21.10.2022.

Jäsenten lisäksi kokouskutsu on lähetettävä niille henkilöille, joilla KJ 9:3 ja kirkkoneuvoston ohjesäännön 7 §:n nojalla on kokouksessa läsnäolo- ja puheoikeus.

Kirkkoneuvoston ohjesäännön 1§:n mukaan kirkkoneuvostoon kuuluu puheenjohtajan ja varapuheenjohtajan lisäksi seitsemän (8) varsinaista jäsentä. KL 7:4,1 mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

**Puheenjohtajan päätösesitys**

Toimitetaan nimenhuuto ja todetaan läsnäolomerkintöjen jälkeen kokous laillisesti koolle kutsutuksi ja päätösvaltaiseksi.

# Kirkkoneuvoston päätös:

Esteestä olivat ilmoittaneet Pirjo Olkkonen; varalla Aila Niinikoski ja Liisa Temisevä; varalla Viola Fredin. Paikalla oli 7 varsinaista jäsentä ja kaksi varajäsentä.

Kokous todettiin laillisesti koollekutsutuksi ja päätösvaltaiseksi.

# 97 § Pöytäkirjantarkastajien valinta

**Puheenjohtajan päätösesitys:**

Kirkkoneuvoston ohjesäännön 9 §:n mukaan pöytäkirjan tarkastaa kaksi kokouksen valitsemaa tarkastajaa. Valitaan kaksi pöytäkirjantarkastajaa.

# Kirkkoneuvoston päätös:

**Pöytäkirjan tarkastajiksi valittiin Aila Niinikoski ja Mikko Majanen.**

# 98 § Kokouksen työjärjestys

**Puheenjohtajan päätösesitys**

Kokouksen asialista hyväksytään kokouksen työjärjestykseksi.

# Kirkkoneuvoston päätös:

# Muut asiat: Aila Niinikoski, kirkkoherra Tuula Leppämäki.

# Tiedoksi: Kirkkoherra Tuula Leppämäki

# Esityksen mukaan.

# .

# 99 § Sähköliittymän ostaminen Tyynelän metsätien tonteille, päätöksen peruminen

**Valmistelu: Hallintojohtaja Heikki Kangas**

# Kesämökkitonttien pullonkaulaksi meinaa muodostua sähköliittymien puute. Asiaa hankaloittaa se, että Järvi-Suomen energia vaatii vähintään kolmea yhtäaikaista liittymä tilausta, ennen kuin niitä aletaan rakentamaan.

# Tyynelän metsäautotien varrelta on toteutumassa kaksi tonttikauppaa, joiden edellytyksenä on sähköliittymän saanti. Kiinteistövälittäjä Jouko Pirkkalainen on tiedustellut olemassa olevilta yksityisiltä tonttien omistajilta kiinnostusta sähköliittymän hankintaan. Yksityiset tonttien omistajat ovat jo omalta kohdaltaan ratkaisseet sähköt aurinkopaneeleilla, eikä näin ollen sähköliittymä hankintana enää kiinnosta.

# Jotta kahden tontin myyminen olisi mahdollista, edellyttäisi se, että seurakunta hankkii yhden sähköliittymän. Sähköliittymän hinta on 11 130 €. Vuoden 2023 alusta sähköliittymän hinnat nousevat arvonlisäveron verran.

# Sähköliittymän hinta saadaan takaisin seuraavan tonttikaupan yhteydessä tuolta alueelta. Sähköliittymän hinta lisätään tontin hintaan.

# ----

# KN7/2022, 87 §

# Hallintojohtajan päätösesitys:

# Kirkkoneuvosto päättää hankkia yhden sähköliittymän Järvi-Suomen energialta Tyynelän metsäautotien tonteille.

# Kirkkoneuvoston päätös: Esityksen mukaan.

# ----

# KN8/2022

# Hallintojohtajan päätösesitys:

# Kirkkoneuvosto peruu päätöksen hankkia yhden sähköliittymän Järvi-Suomen energialta Tyynelän metsäautotien tonteille, koska sähköliittymän hankintaan vaikuttavat tonttikaupat jäivät toteutumatta ostajien vetäydyttyä kaupoista.

# Kirkkoneuvoston päätös:

# Esityksen mukaan.

# Muutoksenhaku: oikaisuvaatimus

# Tiedoksi/toimenpiteet:-

**100 §** **Rantatontin ostotarjous Iso-Säynjärven rannasta**

**Valmistelu: hallintojohtaja Heikki Kangas**

Stefan Winklehner on ostamassa Joutsan kunnassa sijaitsevan Rantaminttu-niminen kiinteistö, 172-402-11-33 **(Liitteet 1-2).** Kiinteistön kokonaispinta-ala on 0,6682 hehtaaria.

Kaupan kohde on rantatontti Iso Säynjärven rannalla, jossa on rantaosayleiskaavan mukainen rantarakennuspaikka vapaa-ajan asunnolle. Kohteen osoite on Lammintauksentie 218, 19650 Joutsa

Kauppahinta on 60 000 euroa. Kauppahinta on kirkkoneuvoston hyväksymän hinnaston mukainen **(Liite 3).** Kauppahinnasta kuitataan maksetuksi tämän kauppakirjan allekirjoituksilla 6 000 euroa. Loppukauppahinta, 54 000 euroa, on oltava maksettuna 14 vrk kuluessa siitä, kun Kirkkohallituksen päätös kiinteistökaupasta on annettu ostajalle. Mikäli kauppahinnan maksu viivästyy, ostaja on velvollinen maksamaan viivästyneelle määrälle korkolain 4 §:n mukaisen viivästyskoron. Kauppakirjaluonnoksessa **(Liite 4)** ostaja sitoutuu tekemään 6 000 euron varausmaksun kirkkovaltuuston myönteisen päätöksen jälkeen. Varausmaksu palautetaan, jos kirkkohallitus ei hyväksy kauppaa**.**

**Hallintojohtajan päätösesitys:**

Kirkkoneuvosto päättää esittää kirkkovaltuustolle, että se hyväksyy Stefan Winklehnerin tekemän 60 000 euron ostotarjouksen Joutsan kunnassa sijaitsevan Rantaminttu-niminen kiinteistöstä (172-402-11-33) Iso-Säynjärven rannalla. Kiinteistön kokonaispinta-ala on 0,6682 hehtaaria.

Kirkkovaltuuston päätös alistetaan tuomiokapitulin ja kirkkohallituksen vahvistettavaksi.

# Kirkkoneuvoston päätös:

# Esityksen mukaan.

Muutoksenhaku: -

Tiedoksi/toimenpiteet: kirkkovaltuustoon

**101 § Kirkkoherran virantäyttöä koskeva seurakunnan lausunto**

**Valmistelu: Kirkkoherra Tuula Leppämäki**

Rovasti Tuula Leppämäki on irtisanoutunut Joutsan seurakunnan kirkkoherran virasta 1.12.2022 lukien eläkkeelle siirtymisen vuoksi.

Seurakuntavaalien lähestyessä hiippakunnan yleislinjauksen mukaista on, että tuomiokapituli pyytää kirkkoherran viran täyttöä koskevan seurakunnan lausunnon uusilta päättäjiltä **(Liite 5).**

Kirkkoneuvoston tulee merkitä tiedoksi tämä hiippakunnan käytäntö.

**Kirkkoherran päätösesitys:**

Kirkkoneuvosto merkitsee tiedoksi: Tuomiokapituli tulee pyytämään kirkkoherran viran täyttöä koskevan lausunnon uusilta päättäjiltä seurakuntavaalien jälkeen.

**Kirkkoneuvoston päätös:**

**Merkittiin tiedoksi.**

Muutoksenhaku: -

Tiedoksi/toimenpiteet: -

**102 § Seurakunnan lausunto kapitulille kappalaisen viran haettavaksi julistamisesta**

**Valmistelu: Kirkkoherra Tuula Leppämäki**

Rovasti Annukka Nuto on sanoutunut irti seurakunnan kappalaisen virasta 1.1.2023 lukien. Tuomiokapituli pyytää lausuntoa viran haettavaksi julistamisesta **(Liite 6).**

Kappalaisen virkaa hakevan tulee olla pastoraalitutkinnon suorittanut pappi. Pastoraalitutkinnon suorittamisen edellytyksenä on, että pappi on sitä ennen vähintään kaksi vuotta hoitanut papin virkaa (Kj. 6:10 ja 11). Kappalaisen viran haettavaksi julistamisesta, hakuajan jatkamisesta, uudesta hakumenettelystä tai virkasuhteen täyttämättä jättämisestä päättää tuomiokapituli (Kj.10).

Kappalaisen viran haettavaksi julistamisessa on neljä vaihtoehtoa:

1. Virka julistetaan haettavaksi.

2. Kappalaisen virkaa ei täytetä, vaan se lakkautetaan.

3. Virkaa ei täytetä heti, vaan anotaan kapitulilta vuosi kerrallaan, että virka jätetään täyttämättä.

4. Virka muutetaan seurakuntapastorin viraksi.

Kappalaisen viran haettavaksi julistamista päätettäessä on mielekästä ottaa huomioon seurakunnan hallinnossa lähiaikoina tulossa olevat muutokset. Nykyisen kirkkoherran siirtyessä eläkkeelle 1.12.2022 lukien kapituli määrää seurakuntaan v.t. kirkkoherran. Myös uuden kirkkoherran vaalit ovat tulossa. On mahdollista, että seurakunnalla on uusi kirkkoherra jo syyskuun alussa. Seurakuntavaalimme siirtyivät vuodelle 2023. Seurakunnan tulevaisuutta suunnittelemaan odotetaan tuomiokapitulin nimeämää selvitysmiestä, mikä voi johtaa merkittävään yhteistyöhön muiden seurakuntien kanssa.

Viran haettavaksi julistamisen tarpeellisuutta on arvioitava myös henkilöstöresurssien riittävyyden kannalta. Kappalainen Nuto on hoitanut kappalaisen virkaa vuodesta 2019 niin, että viranhoitoprosentti on ollut 75 % hänen omasta tahdostaan. Tuta- neuvottelujen jälkeen seurakunnassa siirryttiin vuonna 2018 käytäntöön, jonka mukaan seurakunnan papistoon kuuluvat kirkkoherra, kappalainen (viranhoitoprosentti on ollut vuodesta 2018 alkaen 75 %) ja osa-aikainen seurakuntapastori (viranhoitoprosentti 75 %). Niukkoihin taloudellisiin resursseihin sopeutumisen kannalta olisi henkilöstöresursseissa parempi pyrkiä siihen, että seurakunnassa on vain kaksi pappia: kirkkoherra ja kappalainen tai seurakuntapastori.

Seurakunnan tulevaisuuden suunnittelun kannalta on järkevää anoa tuomiokapitulilta, että kappalaisen virka jätetään täyttämättä ajalla 1.1. – 31.12.2023. Jos kappalaisen virkaa ei täytetä, v.t. kirkkoherra/kirkkoherra ja seurakuntapastori tarvitsevat lisäresursseja papiston työtehtäviä hoitamaan huomioiden se, että kirkkoherralla on lisäksi koko seurakunnan johtamiseen liittyvät aikaa vievät vastuutehtävät. Joutsan seurakunnan hallintorakenne kaksine kappeleineen ja siihen kuuluvat kolme jumalanpalvelusyhteisöä kuormittavat papistoa enemmän kuin jäsenmäärältään samankokoinen seurakunta, jossa on vain yksi jumalanpalvelusyhteisö. Väliaikaisesti voidaan käyttää eläkkeellä olevia pappeja tilapäisapuna kirkkoherran määräyksellä. Pidempiaikaisena ratkaisuna työtehtävien delegointi työyhteisön ulkopuolisille papeille ei ole hyvä, sillä silloin työnjohtaminen on vaikeaa ja perustehtävän kehittäminen jää vajaaksi. Kuitenkin jos kappalaisen virkaa ei täytetä, vaan tilapäisesti ajalla 1.1. – 31.12.2023 kirkkoherra ja seurakuntapastori hoitavat seurakunnan perustehtävää, saadaan kokemusta myös siitä, millä järjestelyillä on mahdollista siirtyä henkilöstöresursseissa kahteen pappiin ja kuinka paljon taloudellista säästöä näin saadaan.

LEIVONMÄEN KAPPELISEURAKUNNAN KAPPALAINEN AJALLA 1.1.-31.12.2023

Leivonmäen kappeliseurakunta on kokouksessaan 19.9.2022 **(Liite 7)** ottanut kantaa Leivonmäen kappeliseurakunnan kappalaisen viranhoitoon alkaen 1.1.2023, mistä päivästä lukien kappalainen Nuto on irtisanoutunut Joutsan seurakunnan kappalaisen virasta. Kappeliseurakunta on ymmärrettävistä syistä ilmaissut huolensa siitä, mitä ko. irtisanoutuminen merkitsee kappeliseurakunnan toiminnalle. He viittaavat kappelineuvoston johtosääntöön, jonka mukaan ”Joutsan seurakunnassa on Leivonmäen kappeliseurakuntaa varten kappalaisen virka. Johtosäännön mukaan kappalaisen varsinaisena tehtävänä on hoitaa kappeliseurakunnan alueella tapahtuvaa hengellistä toimintaa” (LKJS 4 §).

Kappelineuvosto kysyy: onko kappalaisen viran oltava oma vai voiko se olla yhteinen Luhangan kanssa? Edelleen he toteavat ”kappelin pappi suunnittelee ja johtaa yhdessä kappelineuvoston kanssa, vastaa kokonaisuudesta”.

Heidän päätösesityksensä on: Kappelineuvosto pohtii syntynyttä tilannetta ja etsii toiminnan turvaavia ratkaisumalleja ja saattaa ne tiedoksi kirkkoneuvostolle.

Varsinaisessa päätöksessään he lisäksi toivovat, että ”kappelineuvostolle osoitetaan oma pappi jonkinlaisella prosentilla”.

Koska Leivonmäen kappeliseurakunnan kappalaisen tehtävä on johtosäännön mukaan juuri hengellisen toiminnan hoitaminen, vastaus kappelineuvoston kysymyksiin voidaan löytää, kun pohditaan, voiko kappeliseurakunnan alueella hengellinen toiminta hoitua ilman kappalaista.

2

*Leivonmäellä ei ole ollut ihan omaa kappalaista (varmaankin jäsenmäärän pienuuden vuoksi), vaan Joutsan seurakunnan kappalainen on toiminut Leivonmäen alueen vastuupappina muiden vastuidensa ohella. Seurakunnan kolmelle papille on jaettu työalavastuut (lähetys, diakonia, kasvatus, yhdistetty jumalanpalvelusaikuistyö). Huomattava on, että työalavastuussa toimiviin maallikkovetoisiin (puheenjohtaja on maallikko) työryhmiin on kirkkoneuvosto valinnut maallikkoedustajat eli työryhmän jäsenet koko seurakunnan alueelta kahden vuoden määräajaksi, siis myös Leivonmäeltä on ollut omat edustajansa. Työryhmät suunnittelevat seurakuntatyötä koko seurakunnan alueella. Näin toimiessa on saatu myös merkittävää nk. synergiaetua. Lisäksi Leivonmäellä on ollut oma lähetyksen ja diakonian tukiryhmä, jossa työalalla toimiva työntekijä/viranhaltija on ollut toimintaa suunnittelemassa yhdessä vapaaehtoisten kanssa. Tukiryhmät ovatkin olleet hyvin aktiivisia juuri Leivonmäellä rikastuttaen alueen seurakuntatyötä ja viime aikoina jopa ideoitaan koko seurakunnan alueelle jalkauttaen. Seurakunnan työntekijät kokoontuvat omin työkokouksiinsa koko seurakunnan toimintaa suunnittelemaan kahden viikon välein. Seurakunnan perustehtävän suunnittelussa on ollut Leivonmäen seurakuntaliitoksesta 1.1.2008 alkaen päällekkäistä suunnittelua. Työryhmät ja kappelineuvosto ovat tehneet samaa työtä. Näin pienessä seurakunnassa ei tällaiselle matriisiorganisaatiolle ole tarvetta, vaan se pikemminkin aiheuttaa ongelmia. Tilanne ei myöskään ole tasapuolinen verrattuna Joutsan alueeseen, jolla ei ole omaa kappelineuvostoa vastaavaa hallintoelintä eikä myöskään oma pappia, vaikka alueella asuu nelinkertainen määrä ihmisiä verrattuna Leivonmäkeen.*

*Kappelineuvosto toteaa itse, kuinka ”messut ja toimitukset pyörivät vuorolistan mukaan, diakonia yhdessä viranhaltijan ja vapaaehtoisten kanssa”. Kappelineuvosto toteaa että ”hartaudet, kinkerit yms. voidaan pitää joko viranhaltijan tai palkkiotoimisen papin toimesta”. Hartaudet on seurakunnassa nykyisin organisoitu myös vuorolistan mukaan. Kappalaisella on toki ollut joitakin hänen henkilökohtaisesti järjestämiä toimintoja Leivonmäen alueella mm. kinkerit. Nekin voidaan kuitenkin jakaa työvuorossa oleville papeille. Ko. toiminta kuuluisi organisaatiossa aikuistyön työryhmälle ja toimintoja voisi suunnitella jp-aikuistyön työryhmä ja toteuttaa muutkin papit kuin kappalainen. Leivonmäen kappeliseurakunnan hengellisessä työssä ei siis oma pastori ole ollut ainut työntekijä, vaikka monille seurakuntalaisille se läheisin.*

Johtoryhmä piti kokouksessaan 14.10.2022 hyvänä siirtymistä käytäntöön, jonka mukaan seurakunnassa on kaksi kokoaikaista pastoria: seurakuntapastori ja kirkkoherra ajalla 1.1.-31.12.2023. Lisäresurssiksi voidaan kutsua toimituspalkkioisia esim. juuri seurakunnan palveluksesta irtisanoutunutta tuttua kappalaista sen mukaan kuin v.t. kirkkoherra/kirkkoherra hyväksi näkee. Vuosi 2023 olisi samalla kokeiluaika sen selvittämiseksi, riittääkö seurakunnan palveluksessa kaksi kokoaikaista pappia, mitä mieltä johtoryhmä 14.10. oli. Näin saadaan toivottua taloudellista säästöä.

Kappelineuvoston toive ”Lisäksi kappelineuvosto toivoo, että kappelille osoitetaan oma pappi jonkinlaisella prosentilla” ei voida toteuttaa, sillä esimiestyö olisi vaikea järjestää ja työyhteisön yhteinen ja välttämätön kehittämistyö kärsisi ja tilanne kuormittaisi kirkkoherraa. Oma kappelipappi ei myöskään ole tarpeen, koska toiminnan kehittämistyö tapahtuu nykyisinkin työkokouksissa ja työryhmissä pääsääntöisesti.

Vuonna 2023 valitaan uudet luottamushenkilöt, jotka voivat sitten yhden vuoden kokemuksen pohjalta arvioida ja päättää, minkälaisia pappisresursseja seurakunnassa tarvitaan tulevaisuudessa Joutsan seurakunnan strategian 2026 (Seurakunta kumppanina) painopisteet huomioiden.

Seurakuntatyö Leivonmäen kappeliseurakunnan alueella hoituu kahden kokoaikaisen papin resursseilla seuraavilla järjestelyillä vuoden 2023 ajan:

1. Työalojen työryhmät ja koko työyhteisö suunnittelevat edelleenkin seurakuntatyötä koko seurakunnan alueella.

1. Leivonmäellä olevat tukiryhmät toimivat edelleenkin niin, että suunnittelutyöhön osallistuu ko. työalan työntekijä.

1. Tarvittaessa kappelineuvosto voi kokoontua, mutta se voi kokoontua myös puheenjohtajan johdolla ilman pastoriakin. Kappelineuvosto laatii oman alueensa toimintasuunnitelman ja toimintakertomuksen, joissa kokouksissa on läsnä seurakuntapastori, joka vastaa Luhangan ja Leivonmäen kappeliseurakunnista. Kuka vastaa kappeliseurakunnista vuodesta 2024 alkaen, jää vuonna 2023 valittavien luottamushenkilöiden päätettäväksi.
2. Yksittäisiä työtehtäviä voidaan ruuhkatilanteissa antaa toimituspalkkioisille pastoreille kirkkoherran harkinnan mukaan. Erityisen mielellään annetaan vastuuta yhä enemmän vapaaehtoisille. Toiminnassa pyritään joka tapauksessa taloudellisiin säästöihin kaikin mahdollisin keinoin.

**Kirkkoherran päätösesitys:**

Kirkkoneuvosto anoo tuomiokapitulilta, että se jättää täyttämättä kappalaisen viran ajalla 1.1. – 31.12.2023.

**Kirkkoneuvoston päätös:**

**Kirkkoherran päätösesityksen mukaan.**

**Kirkkoneuvosto pyytää Leivonmäen kappelineuvostolta lausuntoa kappalaisen virasta ja toimittamaan sen suoraan tuomiokapitulille huomioon otettavaksi tuomiokapitulin päättäessä kappalaisen virasta.**

**Äänestettiin, voidaanko kappelineuvoston lausunto toimittaa jälkikäteen tuomiokapituliin. Kättennostoäänestyksellä asiaa kannattivat:**

**Mikko Majanen, Aarre Talja, Sirkka Långström, Aila Niinikoski ja Tuula Leppämäki.**

**Teuvo Kuitunen jätti eriävän mielipiteen siitä, että kappelineuvoston päätös toimitetaan suoraan tuomiokapituliin ilman, että kirkkoneuvosto on voinut tutustua kappelineuvoston lausuntoon, ennen sen lähettämisestä tuomiokapituliin.**

# Muutoksenhaku: -

# Tiedoksi/toimenpiteet: tuomiokapituliin

**103 § Osa-aikaisen seurakuntapastorin virkaan liittyvä viranhoitopyyntö tuomiokapitulille**

**Valmistelu: Kirkkoherra Tuula Leppämäki**

Joutsan seurakunnassa on yksi seurakuntapastorin virka ja yksi kappalaisen virka sekä kirkkoherran virka. Talouden tasapainotustyöskentelyssä seurakuntapastorin virka muutettiin vuonna 2018 osa-aikaiseksi viranhaltijan omasta toiveesta niin, että viranhoitoprosentti on 75 %. Vuodesta 2018 alkaen kappalainen on vuosi kerallaan anonut mahdollisuutta toimia virassaan niin, että viranhoitoprosentti on 75 %. Elokuussa 2021 vakinainen seurakuntapastorin viranhaltija sanoutui irti. Sen jälkeen virkaa on hoitanut kaksi viranhaltijaa v.t. seurakuntapastorina 50 % työajalla.

Perustehtävän hoitaminen Joutsan seurakunnassa, jonka hallintorakenteeseen kuuluu kaksi kappelia (Luhanka ja Leivonmäki), toimii nykytilanteessa kohtuullisesti, jos työssä on kolme pappia (kirkkoherra, kappalainen ja seurakuntapastori), vaikka kappalaisen ja seurakuntapastorin viranhoitoprosentti olisi 75 %. Kokemus on osoittanut, kun osa-aikaisen seurakuntapastorin viranhoitoprosentti on 50 %, seurakuntatyön kehittäminen, työnjohto, papiston suunnittelutyö yhdessä ja muun henkilöstön kanssa on haasteellista. Kuitenkin perustehtävään olennaisesti kuuluvat kirkolliset toimitukset ja jumalanpalvelukset on kyetty hoitamaan hyvin, kun on pyydetty tarvittaessa lisäapua toimituspalkkioisilta papeilta. Joutsan seurakunnan hallintorakenne kaksine kappeleineen ja siihen kuuluvat kolme jumalanpalvelusyhteisöä kuormittavat papistoa enemmän kuin jäsenmäärältään samankokoinen seurakunta, jossa on vain yksi jumalanpalvelusyhteisö. Siksi henkilöstöresursseissa tarvitaan pappeja enemmän kuin jäsenmäärältään samankokoisessa seurakunnassa, jossa on vain yksi jumalanpalvelusyhteisö.

Kappalainen Nuto on irtisanoutunut kappalaisen virasta 1.1.2023 alkaen. Kirkkoneuvosto on antanut kokouksessaan 26.10.2022 § 102 tuomiokapitulille lausunnon, jossa pyydetään, että virkaa ei täytetä ajalla 1.1.-31.12.2023. Vaikka kappalaisen virka täytettäisiinkin heti, seurakunnan ja tuomiokapitulin yhteistyönä suorittama kappalaisen rekrytointiprosessi on aikaa vievä. Pitkän prosessin aikana seurakunnan perustehtävän hoitamisessa täytyy olla riittävästi pappisresursseja.

Kirkkoherra Leppämäki on sanoutunut irti 1.12.2022 lukien eläkkeelle siirtymisen vuoksi. Tuomiokapituli tulee määräämään seurakuntaan v.t. kirkkoherran. Aikanaan edessä on kirkkoherran vaaliprosessi. Seurakuntavaalit siirtyivät vuodelle 2023. Seurakunnassa on meneillään laaja-alainen talouden tasapainotustyöskentely. Sen tavoitteena on löytää vahvempi kumppanuus muiden seurakuntien kanssa. On järkevää antaa uusien päättäjien ja uuden kirkkoherran ottaa kantaa siihen, minkälaisia pappisresursseja seurakunnassa tarvitaan. Vaikka seurakunnan tulevaisuuteen liittyy monia avoimia kysymyksiä ja mahdollisuus moniin muutoksiin, täytyy koko ajan olla riittävästi pappisresursseja perustehtävän hoitamista varten.

Seurakuntaan on valittu osa-aikaiseksi seurakuntapastoriksi (viranhoitoprosentti 75 %) TM Hannele Kärkkäinen 20.11.2022 lukien. Hän aloitti seurakunnan palveluksessa 5.10.2022 kokoaikaisena v.t. seurakuntapastorina. Hän ehtisi perehtyä seurakuntaan riittävässä määrin ja tulla jokseenkin tutuksi seurakuntalaisille vuoden 2022 loppuun mennessä, jos toimisi kokoaikaisena pastorina 20.11.2022 lukien. Kärkkäiseltä on kysytty halukkuutta toimia kokoaikaisena seurakuntapastorina. Hän on ilmoittanut mielellään hoitavansa seurakuntapastorin virkaa niin, että sen viranhoitoprosentti on 100 %. Kärkkäinen voi olla monien muutosten tilanteessa merkittävä pappisresurssi perustehtävän pitkäjänteisessä hoitamisessa, jos hän toimii kokoaikaisena seurakuntapastorina alusta alkaen eli 20.12.2022 lukien ainakin vuoden 2023 loppuun.

Jos Kärkkäinen toimii kokoaikaisena seurakuntapastorina ajalla 20.11.2022 – 31.12.2023, on mahdollista hoitaa papiston työtehtävät, kun lisäksi tilapäisapuna voivat seurakuntaa palvella toimituspalkkioiset papit kirkkoherran päätöksellä. Jos toimituspalkkioiset papit hoitavat suuren osan toimituksista ja jumalanpalveluksista, käytäntö ei pitkäaikaisena ratkaisuna ole perustehtävän kannalta hyvä. Työnjohtaminen on vaikeaa ja perustehtävän kehittäminen jää vajaaksi.

Vuoden 2023 lopussa uudet päättäjät ja uusi kirkkoherra voivat arvioida, onko tarpeen muuttaa osa-aikainen seurakuntapastorin virka kokoaikaiseksi vai jatketaanko viranhoitoa 75 % työajalla. Näillä järjestelyillä saataisiin myös kokemusta siitä, kuinka hyvin riittäisi kaksi kokoaikaista pappia – joista toinen on kirkkoherra - seurakunnan palveluksessa, mitä vaihtoehtoa seurakunnan johtoryhmä piti hyvänä kokouksessaan 14.10.2022.

**Kirkkoherran päätösesitys:**

Kirkkoneuvosto päättää esittää tuomiokapitulille, että seurakuntapastori Hannele Kärkkäinen saa viranhoitomääräyksen Joutsan seurakunnan osa-aikaiseen seurakuntapastorin virkaan siten, että viranhoitoprosentti on 100 % ajalla 20.11.2022 -31.12.2023.

**Kirkkoneuvoston päätös:**

**Esityksen mukaan.**

# Muutoksenhaku: -

# Tiedoksi/toimenpiteet: tuomiokapituliin

**104 § Hautausmaksujen ja tilavuokrien hinnaston päivittäminen vuodelle 2023**

**Valmistelu: Hallintojohtaja Heikki Kangas**

Maksut ovat nousseet jo vuoden 2022 aikana johtuen Ukrainan sodan aiheuttamista sähkön ja polttoaineiden hinnan nousuista. Inflaatio, kuluttajahintojen vuosimuutos, oli 7,6 % elokuussa 2022. Vuodelle 2023 seurakunnan sähkönhinta nousee arviolta 2,5-kertaiseksi vuoden 2022 hintaan verrattuna. Palkkakustannukset ovat nousseet vuoden 2022 aikana 2 % ja samaa tai hiukan korkeampaa korotusta on odotettavissa myös vuodelle 2023.

Hintojen nousut näkyvät seurakunnan tilojen käytön kustannusten nousuna lämmityksessä, sähkössä, hankinnoissa ja palkoissa. Niinpä on syytä heti reagoida kustannusten nousuun päivittämällä hintojen nousun vaikutus tilojen vuokriin ja palvelujen laskutukseen.

Hautapaikkamaksuja ei olla korottamassa, koska niihin ei inflaatiosta johtuvat hinnankorotukset mainittavasti vaikuta.

Kirkkojen ja seurakuntakotien vuokriin tehdään n. 10 % korotukset. Kirkkojen konsertti vuokriin ei tehdä korotuksia.

Pekkasten leirikeskuksen maksuja korotetaan enemmän kuin 10 %. Korotukset koskevat uusia varauksia ja näin ollen astuvat voimaan pääasiassa vuoden 2024 aikana.

Hautojen kesähoidon maksuja korotetaan enemmän kuin 10 %. Vuoden 2021 tilinpäätöksessä on todettu, että yksittäisen hoitohaudan hinta on ollut n. 95 euroa. Kesähoitohautojen kustannuksia ei saa kattaa kirkollisverolla, vaan niiden kustannukset on katettava kesähoidosta perittävillä maksuilla. Kukkien hinnat ovat nousseet 6 % vuodelle 2023.

Vuoden 2023 talousarviossa uusilla korotetuilla maksuilla arvioitu haudanhoito kustannuspaikan alijäämä on n. 6 000 euroa.

Liitteenä **(Liite 8)** olevassa hinnastossa aikaisempien hintojen vierellä päivitetyt hinnat.

**Hallintojohtajan päätösesitys:**

Kirkkoneuvosto hyväksyy liitteen 8 mukaisesti päivitetyt tilavuokrat, hautausmaksut ja hautojen kesähoidon maksut.

**Kirkkoneuvoston päätös:**

**Esityksen mukaan.**

# Muutoksenhaku: oikaisuvaatimus

# Tiedoksi/toimenpiteet: taloustoimisto, kirkkoherranvirasto

**105 § Puiden poistaminen Leivonmäen hautausmaalta**

**Valmistelu: Hallintojohtaja Heikki Kangas**

Leivonmäen hautausmaakatselmuksessa tuli esille tarve poistaa vielä lisää puita edellisen harvennuksen jälkeen. Kirkkoneuvosto valtuutti poistettavien puiden valintaan kappelineuvoston puheenjohtajan, seurakuntamestarit ja hallintojohtajan. Kyseinen työryhmä, vahvistettuna paikalle osuneella Jukka Partasella, suoritti puiden poiston katselmuksen 8.9.2022, jonka pohjalta hallintojohtaja laati muistion **(Liite 9).**

Muistion pohjalta on kappelineuvosto antanut lausuntonsa poistettavista puista kokouksessaan 19.9.2022 **(Liite 7).** Kappelineuvoston päätös:

*” Päätös:*

*Kappelineuvostolla ei ole huomautettavaa päätetyistä puiden poistoista. Tulee kuitenkin miettiä, pitäisikö poistetuiden puiden tilalle istuttaa uusia. Jos niin mitä?*

*Kappelineuvosto toivoo, että lehmuskujan osalta konsultoidaan puistopuutarhuria siitä, miten esim. katkaistut puut reagoivat, mitä esim. kannolle tapahtuu, jos puu katkaistaan.*

*Missään tapauksessa ei saa kaataa kaikkia lehmuksia. Jos harvennetaan, se on tapahduttava symmetrisesti (esim. joka toinen pois). Jäljelle jääville ei siinä tapauksessa saa tehdä mitään muuta.*

Kappelineuvosto hyväksyy muistion mukaisesti poistettavat puut hautausmaalta ja hautausmaan viereisen alueen harvennuksen. Kappelineuvosto ei kuitenkaan ota lopullista kantaa lehmuskujan lehmusten poistamiseen tai poistamattomuuteen.

Lehmusten latvojen katkaisua esim. 5 metrin korkeudelta ei arboristi suosittele, sillä se voi johtaa puiden kuolemiseen myöhemmin. Arboristin mukaan suositeltavia toimenpiteitä oli puiden harventaminen ja/tai hoitoleikkaus, jossa poistetaan liiat oksat. Hoitoleikkaus on sitten uusittava aina n. 4 vuoden välein. Lehmusten kannoista lähtevät vesat saa poistettua seurakuntamestari.

**Hallintojohtajan päätösesitys:**

Kirkkoneuvosto päättää:

1. Hautausmaalla puiden kaatamisesta muistion mukaan **(Liite 9),** jotakappelineuvostokin suosittelee.
2. Lehmuskujalle tehtävistä toimenpiteistä.

**Kirkkoneuvoston päätös:**

1. **Esityksen mukaan.**
2. **Lehmuskujasta kaadetaan joka toinen puu pois symmetrisesti ja jäljelle jäävät puut hoitoleikataan.**

# Muutoksenhaku: oikaisuvaatimus

# Tiedoksi/toimenpiteet: taloustoimisto, kirkkoherranvirasto

**106 § Kirkollisen esineistön inventointi**

**Valmistelu: Hallintojohtaja Heikki Kangas**

Kirkolliskokous on edellyttänyt, että kaikissa seurakunnissa suoritetaan kattava kirkollisen esineistön inventointi. Inventointi tulisi antaa ammattilaisen tehtäväksi. Inventoinnin jälkeen arvoesinerekisterin päivittämisestä huolehditaan seurakunnan omien työntekijöiden voimin.

Vain tuntemalla seurakunnan esineistö, sitä voidaan hoitaa vastuullisesti ja kokonaistaloudellisesti. Inventoimalla seurakunnan esineistö saadaan arvokasta tietoa itse esineistä, esineistön karttumisesta, seurakunnan vaiheista, lahjoittajista jne. Samalla saadaan käsitys esineistön kunnosta ja mahdollisesta konservointitarpeesta. Esineinventoinnista saatavia tietoa on mahdollista hyödyntää seurakunnan kaikissa työmuodoissa. Esineistön tiedot tallennetaan BASIS-ohjelmaan, jonka ohjelmiston kustannuksista vastaa kirkkohallitus.

Erityisesti seurakuntien yhdistyessä on tärkeää huolehtia, että jokainen kirkko ja kirkollinen rakennus esineistöineen ja sisustuksineen on luetteloitu ja valokuvattu. Näin tiedot ja esineet säilyvät edelleen oikeissa ympäristöissään, vaikka hallinto muuttuu. [Kirkollisen esineistön inventointi ja esineistönhallinta – Kulttuuriperintö (sakasti.fi)](https://sakasti.fi/kulttuuriperinto/etusivu/kirkollisen-esineiston-inventointi/)

Luhangan seurakunnan esineistöä ei ole inventoitu. Samalla on syytä päivittää Leivonmäen ja Joutsan esineistö. Asiasta on alustavasti neuvoteltu Jämsän seurakunnan kanssa, jolla on kesätyöntekijänä henkilö, joka on tehnyt inventoinnin Jämsän seurakunnassa. Hänen työaikaansa on varattava n. kahden kuukauden palkkakustannukset vuodelle 2023.

**Hallintojohtajan päätösesitys:**

Kirkkoneuvosto päättää varata vuoden 2023 talousarvioon kahden kuukauden palkkakustannukset esine inventointia varten.

**Kirkkoneuvoston päätös:**

**Esityksen mukaan.**

# Muutoksenhaku: oikaisuvaatimus

# Tiedoksi/toimenpiteet: taloustoimisto, kirkkoherranvirasto

**107 § Muut asiat**

**Valmistelu: Kirkkoherra Tuula Leppämäki**

**Aila Niinikoski: Hautaustoimiston hankaluus viedä arkku Joutsan kirkon alttarille. Asiaa auttaisi etummaisten penkkirivien poistaminen.**

# Kirkkoneuvoston päätös: Merkittiin tiedoksi.

**108 § Tiedoksi**

**Hallintojohtaja:** Leivonmäen Höystösensuon tuulivoimala hanke **(Liite 10).**

**Kirkkoherra:** Tilastot: **Liitteet 11-12**

**Vt. kirkkoherranvirkaan on ollut kaksi hakijaa. Tuomiokapituli valitsee vt. kirkkoherran 31.10.2022.**

**Tuomiokapituli nimeää selvitysmiehen 16.11.**

**109 § Kokouksen päättäminen**

Puheenjohtaja mainitsee oikaisuvaatimuksen ja päättää kokouksen klo 20.45.